સિંચાઇ માટેનું નર્મદાનું પાણી અમદાવાદ જિલ્લામાં આવતું બંધ થતા સિંચાઇના પાણી પર ખેતી કરતા ખેડૂતો દયનીય સ્થિતિમાં મૂકાઇ ગયા છે. હાલમાં નર્મદા કમાન્ડ સિવાયના વિસ્તારોમાં પાણી સદંતર બંધ કરી દેવાતા ઘઉં, ડાંગરનો પાક સુકાઇ રહ્યો છે. હવે સિંચાઇ માટે નર્મદાનું પાણી છેક જુન-જુલાઇ માસમાં મળનાર હોવાથી ચાર-પાંચ મહિના પાણી વગર શું ખેતી કરવી તેની મૂંઝવણમાં ખેડૂતો ચિંતાતુર છે. રવિ પાકમાં નુકશાની અને ઉનાળુ પાક તો લઇ ન શકાય તેવી સ્થિતિ ખેડૂતો માટે કપરી પુરવાર થઇ રહી છે.